Pythefnos yn unig sydd i fynd cyn y dyddiad cau ar gyfer cystadlaethau llwyfan Eisteddfod Genedlaethol Sir Conwy, a dyma'r cyfle olaf i annog unigolion, grwpiau, partïon, bandiau a chorau i gofrestru i gymryd rhan.
Meddai Elen Elis, Trefnydd yr Eisteddfod, "Gyda phythefnos yn unig i fynd tan y dyddiad cau, dyma atgoffa pawb am yr angen i gofrestru ac i ddefnyddio'r system ar-lein os oes modd, gan ei fod yn hwyluso pethau ar eich cyfer chi, y cystadleuwyr, a ninnau yn y swyddfa.
Cynhelir Eisteddfod Genedlaethol Sir Conwy o 3-10 Awst. Am ragor o wybodaeth ac i gofrestru i gystadlu, ewch i www.eisteddfod.cymru.